stanford-oval/wikipedia huggingface dataset:
Yön saalistajat (vuoden 1984 suomalainen elokuva)

| Yön saalistajat |
| --- | --- |
 Elokuvan VHS-julkaisun kansi.
Ohjaaja:  Visa Mäkinen
Käsikirjoittaja:  Kari Levola
Tuottaja:  Visa Mäkinen
Pääosat:  Ilmari Saarelainen Kauko Helovirta Matti Mäntylä Seppo Kulmala
Valmistustiedot
Valmistusmaa:  Suomi
Tuotantoyhtiö:  Tuotanto Visa Mäkinen
Ensi-ilta:  5. lokakuuta 1984
Kesto:  91 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Yön saalistajat on vuonna 1984 julkaistu suomalainen jännityselokuva. Visa Mäkisen ohjaama elokuva kertoo poliisista, joka soluttautuu Porissa toimivaan rikollisjärjestöön. Yön saalistajissa näytetään väkivaltaa ja paljasta pintaa suorasukaisemmin kuin 1980-luvun suomalaisessa viihde-elokuvassa yleensä oli tapana.
Näyttelijät

Kauko Helovirta
Ilmari Saarelainen
Sari Sarmas
Matti Mäntylä
Sirpa Taivainen
Seppo Kulmala
Reijo Kokko
Matti Ruohola
Vastaanotto

Yön saalistajat sai kriitikoilta erittäin huonot arvostelut, mutta nykyisin siitä on tullut jonkinlainen kulttielokuva. Elokuvateattereissa sen näki vain 1 670 katsojaa, mutta ensimmäisessä televisioesityksessä 1987 lähes puolitoista miljoonaa, vaikka MTV esitti kelat aluksi väärässä järjestyksessä ja aloitti esityksen uudelleen niin, että tv-esitys kesti kaikkiaan kaksi ja puoli tuntia.
Aiheesta muualla > Arvostelut

Ilja Rautsi: Yön saalistajat (1984)  9.11.2009. Elitisti.
Barrington Atlas of the Greek and Roman World

| Barrington Atlas of the Greek and Roman World |
| --- | --- |
 Teoksen kansi.
Kieli:  englanti
Genre:  kartasto
Kustantaja:  Princeton University Press
Julkaistu:  2000
Sivumäärä:  175
ISBN:  978-0691031699
Löydä lisää kirjojaKirjallisuuden teemasivulta
Barrington Atlas of the Greek and Roman World on suurikokoinen antiikin ajan kreikkalaisen ja roomalaisen maailman kartasto, joka käsittää Euroopan, Etu-Aasian ja Pohjois-Afrikan. Kartat kuvaavat tilannetta suunnilleen arkaaisesta Kreikasta myöhäisantiikkiin, eli noin vuosia 550 eaa.–640 jaa. Teos on englanninkielinen, ja sen on toimittanut Richard J. A. Talbert ja julkaissut Princeton University Press vuonna 2000.
Historia

Kartastoprojekti sai alkunsa Pohjois-Carolinan yliopistossa Chapel Hillissä vuonna 1988. Projekti sai kestäessään tukea yhteensä 4,5 miljoonaa dollaria. Suurin tukija oli The Barrington Foundation noin miljoonalla dollarilla, minkä johdosta kartasto nimettiin säätiön mukaan. Kartasto on ensimmäinen ajantasainen ja uusimman tutkimuksen mukainen esitys antiikin maantieteestä sitten William Smithin toimittaman teoksen An Atlas of Ancient Geography, Biblical and Classical (Lontoo: John Murray, 1872–1874).
Sisältö

Karttakirjassa on 175 sivua, ja sen koko on 33,7 x 46,4 cm. Pohjakartat pyrkivät kuvaamaan antiikin ajan luonnonmaantieteellisen tilanteen, joka voi poiketa nykyisestä. Pohjakarttojen päälle on merkitty muun muassa tärkein luonnonmaantieteellinen nimistö (vuoret, niemet, saaret yms.), kaikki paikannetut antiikin aikaiset kaupungit ja tärkeimmät muut asutukset, kaupunkien ulkopuoliset pyhäköt sekä roomalaiset tiet.
Teoksen sisältö rakentuu seuraavasti:
Osallistujat, tarkastajat ja kartografit
Esipuhe, johdanto ja viittauskäytännöt
Tiedot MapQuest -tuotantodatasta ja pohjakartoista
Kuusi yleiskuvakarttaa mittakaavassa 1:5 000 000 :
Välimeri (Internum Mare)
Hibernia – Skandinavia (Scandinavia)
Etu-Aasia (Asia Occidentalis)
Arabia – Azania
Intia
Baktria, Sogdiana, Arakhosia, Indus-joen laakso (Asia Orientalis: Bactria, Sogdiana, Arachosia, Indus)
93 karttaa jaettuna kuuteen pääalueeseen:
Osa 1: Pohjois-Eurooppa (Europa Septentrionalis)
Osa 2: Hispania – Libya
Osa 3: Italia
Osa 4: Kreikka (Graecia) – Vähä-Aasia (Asia Minor)
Osa 5: Syyria (Syria) – Meroe
Osa 6: Mustameri (Pontus Euxinus) – Persianlahti (Persicus Sinus) – Baktria (Bactria)
Kolme karttaa Rooman valtakunnan hallintoalueista mittakaavassa 1:10 000 000 :
Rooman provinssit keisari Trajanuksen kuollessa (117 jaa.)
Diokeesit ja provinssit Veronan luettelon (n. 303–324) mukaan
Diokeesit ja provinssit Hierokleen Synekdemoksen mukaan (400–500-lukujen vaihde)
Paikannimihakemisto
Aiheesta muualla

Kartaston dataa hyödyntäviä digitaalisia kartoitusprojekteja:
Digital Atlas of the Roman Empire
Pleiades
ToposText
Map-by-map directory to accompany Barrington Atlas of the Greek and Roman World. Kartaston hakemisto. (englanniksi)
Amyloosi

Amyloosi on polysakkaridi, joka on suoraketjuinen ja muodostaa glukoosiketjuja, jotka puolestaan muodostavat tärkkelystä. Kuumennettaessa amyloosi diffunoituu ja lopulta tärkkelyskiteistä muodostuu polymeereja. Tärkkelyspitoisten elintarvikkeiden kylmetessä tärkkelysketjut muodostuvat uuteen järjestykseen, joka on kaksoiskierteinen. Amyloosiketjujen uusi kiteytyminen tapahtuu nopeammin kuin haaroittuneista ketjuista koostuvan amylopektiinin. Amyloosia pilkkomalla pienempiin osiin saadaan tärkkelyskumia, jota käytetään biomuovin valmistukseen. Amyloosin CAS-numero on 9005-82-7.
Aiheesta muualla

Human Metabolome Database (HMDB): Amylose (englanniksi)
Food Component Database (FooDB): Amylose (englanniksi)
Kyoto Encyclopedia of Genes and Genomes (KEGG): Amylose (englanniksi)
Amyloidiprekursoriproteiini

Malli amyloidiprekursoriproteiinin rakenteesta
Amyloidiprekursoriproteiini (APP) on erityisesti hermoston toimintaan liittyvä, solukalvon läpi kulkeva proteiini, jonka tarkkaa tehtävää ja toimintaa ei vielä tunneta. APP liittyy ainakin synapsien syntyyn ja niiden välisten yhteyksien muunteluun. APP:n solun ulkopuolelle jäävä osio, sAPP-alfa toimii kasvutekijänä monentyyppisille soluille ja säätelee neuronien hermosyiden syntyä meioosin jälkeisessä vaiheessa.
Amyloidiprekursoriproteiinin pilkkoutuminen alfa-, beeta- ja gammasekretaasien toiminnan johdosta beeta-amyloidiksi liittyy Alzheimerin taudin neuronikuolemiin johtavaan amyloidoosiin, ja amyloidihypoteesin mukaan se saattaa olla taudinkuvaan liittyvän dementian aiheuttava tekijä.
Anna Gyldenär

| Anna Gyldenär> Henkilötiedot |
| --- | --- |
Syntynyt: noin 1632 Espoo
Ammatti:  seikkailija
Vanhemmat:  Antti Gyldenär
Siviilisääty:  naimisissa
Puoliso:  Antti Hochmuth
Anna Gyldenär (noin 1632) oli suomalainen seikkailija. Hän oli syntynyt Espoossa, jossa hänen isänsä Antti Gyldenär oli maanomistajana. Hän joutui naimisiin erään kapteeni Antti Hochmuthin kanssa. Matkalla Ruotsissa Norrköpingissä ollessaan 1658 Gyldenär rupesi sanomaan itseänsä Kristiina-kuningattareksi, joka muka nyt palasi kotimaahan. Vangittuna hän tunnusti näin tehneensä ainoastaan kyytihevosia jouduttaaksensa ja suurempaa arvonantoa saadaksensa ja saaneensa virikkeen siten, että eräs talonpoika oli sanonut häntä kuningattaren näköiseksi. Götan hovioikeus tuomitsi hänet 28 päivän vesi- ja leipävankeuteen sekä valtakunnasta karkotettavaksi. Sen enempää ei hänestä ole tietoa.
Yhden tiedon mukaan isä omisti Espoossa Albergan tai Kilon kartanon. Toisen tiedon mukaan hänen isänsä Anders Gyldenär olisi ollut Albergan säterin omistajan Johan Gyldenärin veli.
Aiheesta muualla

Lisää luettavaa aiheesta Anna Gyldenär on Wikiaineistossa
Batha

Batha on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisen prefektuurin tilalle. Bathan pinta-ala on 88 800 neliökilometria. Vuonna 2008 alueella arvioitiin olevan noin 413 000 asukasta.
Alueen pääkaupunki on Ati. Se sijaitsee maan keskellä Sahelin alueella.
Alexandre Lavoie

| Alexandre Lavoie> Henkilötiedot |
| --- | --- |
Syntynyt: 17. marraskuuta 1992 (ikä 31) Anjou, QC, Kanada
Kansalaisuus:   Kanada
Jääkiekkoilija
Lempinimi:  Alex
Pelipaikka:  keskushyökkääjä
Maila:  oikea
Pituus:  181 cm
Paino:  83 kg
Pelaajaura
Pääsarjaura:  2017–
Aik. seurat:  Allen Americans (CHL/ECHL) Oklahoma City Barons (AHL) Florida Everblades (ECHL) Indy Fuel (ECHL) BIK Karlskoga (Allsv.) KalPa (SML) Timrå IK (Allsv.) HC Innsbruck (EBEL) Frisk Asker (Norja) HC Vita Hästen (Allsv.) Västerås IK (Allsv.) Mora IK (Allsv.) SønderjyskE (Tanska) Grenoble (Ranska)
Alexandre Lavoie (s. 17. marraskuuta 1992 Anjou, Québec, Kanada) on kanadalainen jääkiekkoilija. Hän on pelipaikaltaan keskushyökkääjä, mutta Lavoie osaa pelata myös laidassa. Hänen aiemman seuransa, SM-liigajoukkue Kalevan Pallon toimitusjohtaja Toni Saksmanin mukaan Lavoie on peliä tekevä laitahyökkääjä, joka tuo joukkueeseen nopeita jalkoja ja pehmeitä käsiä. Hän laukoo oikealta.
Ura

Lavoie pelasi Québecin paikallisia juniorisarjoja Laval-Bourassa Rousseaun joukkueessa, kunnes Chicoutimi Saguenéens varasi hänet 39. pelaajana QMJHL:n varaustilaisuudessa 2008. Kaudesta 2008–2009 Lavoie pelasi vielä yli puolet Rousseaussa. Hän voitti tehoilla 15+16=31 koko Québecin juniorisarjan pudotuspelien piste- ja syöttöpörssin sekä jakoi maalipörssin voiton joukkuetovereidensa Sébastien Bergeronin ja Eliezer Sherbatovin kanssa. Kolmannella QMJHL-kaudellaan 2010–2011 Lavoie oli tehoilla 24+31=55 Saguenéensin toiseksi paras maalintekijä ja kolmanneksi paras pistemies. Kesken kauden 2011–2012 hän siirtyi Cape Breton Screaming Eaglesiin.
Kaudella 2012–2013 Lavoie oli joukkueen paras pistemies ja syöttäjä sekä jakoi sisäisen maalipörssin voiton Michael Clarken kanssa tehoilla 19+30=49, vaikka hän siirtyi kesken kauden Rimouski Océaniciin. Lavoie teki QMJHL:n runkosarjassa kauden aikana yhteensä tehot 36+60=96, joilla hän sijoittui liigan pistepörssissä seitsemänneksi. Pudotuspeleissä Lavoie oli Océanicin paras pistemies ja maalintekijä tehoilla 5+3=8. QMJHL-kauden päätteeksi hän siirtyi pelaamaan miesten pelejä CHL-joukkue Allen Americansiin, jossa Lavoie pelasi yhden playoff-ottelun tehden yhden syöttöpisteen. Hän voitti kauden päätteeksi CHL:n mestaruuden, Ray Miron President’s Cupin.
Heinäkuussa 2013 Lavoie teki Allen Americansin CHL-joukkueen kanssa vuoden mittaisen sopimuksen. Hän oli kaudella 2013–2014 joukkueen paras pistemies ja syöttäjä tehoilla 25+51=76, joilla Lavoie sijoittui liigan pistepörssissä seitsemänneksi. Hän voitti kauden päätteeksi taas Ray Miron President’s Cupin. Lavoie valittiin CHL:n vuoden tulokkaaksi ja tulokkaiden tähdistökentälliseen. Maaliskuussa 2014 Americans lainasi hänet AHL-joukkue Oklahoma City Baronsiin, jossa Lavoie pelasi seitsemän runkosarjaottelua tehden yhden maalin. Elokuussa 2014 hän teki vuoden mittaisen sopimuksen ECHL-joukkue Florida Everbladesin kanssa. Lavoie oli kaudella 2014–2015 joukkueen toiseksi paras maalintekijä ja kolmanneksi paras pistemies tehoilla 21+36=57. Syyskuussa 2015 Everblades kauppasi hänet Indy Fueliin. Lavoie oli kaudella 2015–2016 joukkueen paras pistemies ja syöttäjä tehoilla 16+38=54.
Kaudeksi 2016–2017 Lavoie siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Hän voitti tehoilla 14+38=52 koko sarjan syöttöpörssin ja sijoittui pistepörssissä toiseksi edellään vain Victor Ejdsell. Kaudeksi 2017–2018 Lavoie siirtyi 1+1-vuotisella sopimuksella SM-liigajoukkue Kalevan Palloon. Hän onnistui tekemään Mestarien liigassa kuudessa ottelussa seitsemän tehopistettä, mutta SM-liigan runkosarjassa 16 ottelussa vain kuusi tehopistettä. Lavoie joutui lopulta pieneen rooliin ja ajoittain myös kokoonpanon ulkopuolelle, kunnes lokakuun 2017 lopulla hänen sopimuksensa purettiin yhteisymmärryksessä. Pian tämän jälkeen Lavoie palasi Allsvenskaniin ja siirtyi loppukauden sopimuksella Timrå IK:n riveihin.
Anna Haag
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (ruotsiksi)
Zen (albumi)

| Zen Automatic Eye |
| --- | --- | --- |

Studioalbumin tiedot
 Julkaistu: 3. maaliskuuta 2010
 Formaatti: CD
 Tyylilaji: pop, rock
 Kesto: 42.53
 Levy-yhtiö: Johanna
Listasijoitukset
  46.
Automatic Eyen muut julkaisut
| Don’t Let the Past Come Between You and Your Happiness 2008 | Zen 2010 |   |
Zen on Automatic Eyen toinen studioalbumi, joka on julkaistu maaliskuussa 2010. Se debytoi Suomen virallisen listan sijalla 46.
Kappaleet

No Zen for Me Today – 3.32
Calling On Angels – 3.04
Farewell My Love – 3.42
Die, Honey, Die! – 3.22
Wonderboy – 3.22
Last Summer – 3.35
Sleep with the Enemy – 4.01
Death Was Here – 3.24
Alive – 3.32
Johnny & Maria – 3.53
Corporate Clones vs. Celebrating Clowns – 3.20
Yesterday I Quit Drinking Today I Made My Comeback – 4.01
Arvostelut

Soundi:
Aiheesta muualla

Zen discogs.com -sivustolla (englanniksi)
Brinell-kovuus

Brinellin koe
Brinell-kovuus on kokeellinen mitta-asteikko, jolla voidaan vertailla eri materiaalien, varsinkin metallien ja metalliseosten kovuutta. Mittausmenetelmän, johon asteikko perustuu, keksi ruotsalainen insinööri Johan August Brinell vuonna 1900. Alun perin Brinell-kovuus määriteltiin puristamalla teräskuulaa tutkittavaa materiaalia vastaan. Kovuus määriteltiin puristavan voiman suhteena sen jättämän kuopan pinta-alaan.
Brinellin kovuustestiä käytetään yleisesti materiaalitieteessä ja metallurgiassa.
Mittausmenetelmä

Tavallisimmin Brinellin kovuustestissä käytetään läpimitaltaan 10 millimetrin suuruista teräskuulaa, jolla painetaan tutkittavaan aineeseen kuoppa 3000 kilopondin (noin 29 000 newtonin) voimalla. Pehmeisiin materiaaleihin käytetään pienempää voimaa, kovimpiin materiaaleihin taas teräskuulan sijasta volframikarbidista valmistettua kuulaa. Tutkittavan materiaalin pintaan syntyvä kuoppa mitataan, ja materiaalin kovuus lasketaan seuraavasti:
missä:
Käytettessä SI-yksiköitä, jolloin voiman yksikkönä on newton, saadaan materiaalin kovuuden yksiköksi pascal. Suuruusluokkansa vuoksi se on luonnollisempaa ilmaista megapascaleina, jota yksikkönä käytettäessä Brinellin kovuudelle käytetään tunnusta BHN. Tavallisesti Brinellin kovuus ilmaistaan kuitenkin kilopondeina neliömillimetriä kohti, ja tällöin, mikäli voimayksikkönä on käytetty newtonia, on edellä olevasta kaavasta saatu luku kerrottava vakiolla 0,102. Tällä asteikolla mitatulle Brinellin kovuudelle käytetään tunnusta HB.
Esimerkiksi, jos pallon halkaisija on 10 mm, käytetty voima 1 kilopondi (9,81 newtonia) ja syntyvän kuopan läpimitta 9 mm, on materiaalin kovuus
Eri aineiden kovuuksia

Brinellin kokeessa käytetty kuula on tavallisimmin terästä tai volframikarbidia. Koska kokeen tulos riippuu myös kuulan materiaalista, käytetään Brinellin kovuudelle tunnusta HBW, jos käytetty kuula on volframikarbidia, ja HBS, jos se on terästä. Kovuudet ilmaistaan tavallisesti esimerkiksi muodossa "HBW 10/300", missä 10 merkitsee kuulan läpimittaa millimetreinä ja 3000 voimaa kilopondeina. Vaikka Brinell-kovuusluvut itse asiassa tarkoittavat kilopondeja neliömillimetriä kohti, jätetään yksikkö tavallisimmin pois.
Kovuus voidaan ilmaista myös muodossa  XXX HB YYD2. Tällöin XXX on käytetty voima kilopondeina, ja tunnus YY ilmaisee materiaalin tyypin: 5 alumiiniseoksille, 10 kupariseoksille ja 30 teräksille. Täten tyypillisen teräksen
kovuus voidaan ilmoittaa muodossa
250 HB 30D2.
| Materiaali | Kovuus |
| --- | --- |
havupuu, esimerkiksi mänty: 1,6 HBS 10/100
koivu: 2,2 ... 2,7
tammi: 2,9 ... 3,7
kovapuu: 2.6–7.0 HBS 1.6 10/100
lyijy: 5.0 HB (puhdas lyijy; lyijyseosten kovuus vaihtelee tästä arvoon 22.0 HB saakka)
puhdas alumiini: 15 HB
kupari: 35 HB
tavallinen rakenneteräs: 120 HB
18–8 (304) ruostumaton teräs annealed: 200 HB
lasi: 1550 HB
karkaistu työkaluteräs: 600–900 HB  (HBW 10/3000)
reniumdiboridi: 4600 HB
Huomautus: normaalit testiolosuhteet, ellei toisin mainita
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Brinell hardness
Aiheesta muualla

Kovuuksien muunnostaulukko Rockwell -  (Brinell, Rockwell A,B,C)
Struers hardness conversion table (Vickers, Brinell, Rockwell B,C,D)
Brinell Hardness HB conversion chart (Arkistoitu – Internet Archive) (N/mm2, Brinell, Vickers, Rockwell C)
Rasitus: Brinellin kovuuskoe Tampereen teknillisen yliopiston materiaaliopin laitos. Arkistoitu 23.9.2015. Viitattu 8.3.2014.
Teräksen fysikaaliset ominaisuudet sekä murtolujuus vs. kovuus Rautaruukki. Viitattu 8.3.2014.
Käännös suomeksi
Bathin koulusurmat

Koulurakennus pommituksen jälkeen
Bathin koulusurmiksi nimitetään Bath Consolidated Schoolissa Yhdysvaltain Michiganissa 18. toukokuuta 1927 tehtyä koulusurmaa. Tekijä oli koululautakunnan jäsen Andrew Kehoe (55), joka käytti surmien välineinä räjähteitä. Kuolleita oli 45, mukaan lukien Kehoe itse, ja loukkaantuneita 58. Kyseessä on toistaiseksi eniten kuolonuhreja vaatinut koulusurma Yhdysvalloissa.
Kehoe oli ollut riidoissa koululautakunnan kanssa rahoituksesta. Hänellä oli aiempaa väkivaltataustaa ennen koulusurmia, sillä hän oli tappanut naapurinsa koiran ja hakannut yhden hevosistaan kuoliaaksi. Päivää tai paria ennen iskujensa päivämäärää hän myös surmasi vaimonsa Nellien ja asetti tämän ruumiin lojumaan kottikärryihin.
Kehoe toteutti joukkomurhan kolmella räjähdyksellä, joista ensimmäinen kohdistui hänen omaan maatilaansa. Räjähdyksen uhreja olivat Kehoen kaksi hevosta, joiden jalat hän oli sitonut estääkseen niiden pakenemisen. Toinen kello 8.45 tapahtunut isku kohdistui koulurakennuksen kolmikerroksiseen pohjoissiipeen, ja huomio kiinnittyikin Kehoen maatilan sijasta oitis sinne. Tämä räjähdys oli tuhoisin, sillä siinä kuoli 38 henkilöä, joista 36 oli lapsia. Kolmannen kerran dynamiittia räjähti Kehoen autossa hänen ammuttuaan sitä kiväärillä. Autossa oli lastina räjähteiden lisäksi myös srapnelleja. Tässä räjähdyksessä surmansa sai neljä henkilöä: ylitarkastaja Huyck, eläkkeelle jäänyt maanviljelijä Nelson McFarren, koulutyttö Cleo Clayton sekä Kehoe itse.
Viimeiset Bath Consolidated Schoolin oppilaat kaivettiin esiin rakennuksen raunioiden seasta vasta viiden tai kuuden aikaan illalla samana päivänä. Koulun kellarista löydettiin poliisin tutkimuksissa noin 500 paunaa räjähtämättä jäänyttä dynamiittia sekä kanisteri bensiiniä. On arveltu, että Kehoe olisi käyttänyt bensiiniä koulun polttamiseen, jos dynamiitti ei olisi toiminut.
Kehoe oli jättänyt maatilansa aitaan kyltin, jossa luki "Criminals are made, not born" (suom. rikollisiksi tehdään eikä synnytä). Sanomalehdissä ehdoteltiin, että Kehoe olisi saanut kimmokkeen iskuunsa maatilansa lainanmaksuun liittyvien ongelmien vuoksi, tai että hänen kärsimänsä kaksi iskua pään alueelle olisivat hämärtäneet hänen ajatteluaan.
Brita (tanssi)

Brita on intialainen kansantanssi Länsi-Bengalista. Tanssia tanssivat yleensä hedelmättömät naiset, jotta jumalat soisivat heille siunauksensa ja heidän lastensaantitoiveensa toteutuisivat. Tanssia tanssitaan usein esimerkiksi isorokosta tai muusta taudista paranemisen jälkeen.
Amylaasi

Malli amylaasista. Entsyymiin sitoutunut kalsiumioni on esitetty kuvassa kellertävänä ja kloridi-ioni vihreänä.
α-Amylaasi on ruoansulatuskanavassa esiintyvä tärkkelystä muun muassa maltoosiksi pilkkova entsyymi. Amylaasia erittävät sylkirauhaset ja haima. Sylkiamylaasin vaikutus suussa on hyvin lyhytaikainen, sillä ruoka ei viivy siellä kauan. Mahassa sylkiamylaasi jatkaa kuitenkin toimintaansa, kunnes uusi ruoka on sekoittunut happamaan mahanesteeseen (1–2 tuntia). Sylkiamylaasia ei erity lihansyöjien sylkirauhasista. Haiman amylaasi erittyy haiman eksokriinisessa osassa rauhassoluista haimanesteeseen, joka erittyy haimatiehyttä pitkin ohutsuolen alkuosaan eli duodenumiin joko ison pohjukaissuolinystyn tai pienen pohjukaissuolinystyn kohdalle.
Amylaasin entsyymikoodi on EC 3.2.1.1 ja CAS-numero 9000-90-2.
Aiheesta muualla

Brenda: Information on EC 3.2.1.1 - alpha-amylase (englanniksi)
Kyoto Encyclopedia of Genes and Genomes (KEGG): alpha Amylase (englanniksi)
Bistrița-Năsăud

| Bistrița-Năsăudin piirikunta Județul Bistrița-Năsăud |
| --- | --- |

 Vaakuna
 Sijainti
Valtio:  Romania
Kehitysalue:  Nord-Vest
Historiallinen alue:  Transilvania
Hallinto:  
 – hallinnollinen keskus:  Bistrița
Pinta-ala:  5 355 km²
Väkiluku (2014):  283 832
 – väestötiheys:  53 as./km²
Lyhenteet:  
 – rekisterikilven tunnus:  BN
 
Consiliul Județean Bistrița-Năsăud
Bistrița-Năsăud (unk. Beszterce-Naszód) on piirikunta Romanian Transilvaniassa. Piirikunnan pääkaupunki on Bistrița. Sen pinta-ala on 5 355 km² ja siellä on noin 283 832 asukasta (vuonna 2014).
Maantiede

Piirikunnan pinta-ala on yhteensä 5 355 km². Kolmannes sen pinta-alasta on Karpaattien vuoristoa.
Bistrița-Năsăudin piirikunta rajautuu idässä Suceavan piirikuntaan, lännessä Clujin piirikuntaan, pohjoisessa Maramureșin piirikuntaan ja etelässä Mureșin piirikuntaan.
Kaupungit ja kunnat > Kaupungit

Bistrița
Beclean
Năsăud
Sângeorz-Băi
Kaupungit ja kunnat > Kunnat

| 0 | 1 | 2 | 3 | 4 |
| --- | --- | --- | --- | --- |
|  Bistrița Bârgăului  Braniștea  Budacu de Jos  Budești  Căianu Mic  Cetate  Chiochiș  Chiuza  Ciceu-Giurgești  Ciceu-Mihăiești  Colibița  Cormaia  Coșbuc  Dumitra |  Dumitrița  Feldru  Galații Bistriței  Ilva Mare  Ilva Mică  Josenii Bârgăului  Leșu  Lechința  Livezile  Lunca Ilvei  Măgura Ilvei  Maieru  Matei  Măgura Ilvei |  Mărișelu  Miceștii de Câmpie  Milaș  Monor  Negrilești  Nimigea  Nușeni  Parva  Petru Rareș  Poiana Ilvei  Prundu Bârgăului  Rebra  Rebrișoara  Rodna |  Romuli  Runcu Salvei  Rusu de Sus  Rusu de Jos  Salva  Sărățel  Sânmihaiu de Câmpie  Șieu  Șieu-Odorhei  Șieu-Măgheruș  Șieuț  Șintereag  Silivașu de Câmpie  Suplai |  Spermezeu  Șanț  Târlișua  Teaca  Telciu  Tiha Bârgăului  Uriu  Urmeniș  Zagra |
Väestö

Vuoden 2011 väestönlaskennassa piirikunnassa oli 277 861 asukasta ja sen väestötiheys oli 51 asukasta neliökilometrillä.
Piirikunnan asukkaista romanialaisia on 89,9 %, unkarilaisia 5,3 %, romaneja 4,3 % ja saksalaisia 0,1 %.
| Vuosi | Piirikunnan väestönkasvu |
| --- | --- |
1948: 233,650
1956:  255,789
1966:  269,954
1977:  286,628
1992:  326,820
2002:  311,657
2011:  277,861
Aiheesta muualla

Kuvia tai muita tiedostoja aiheesta Bistriţa-Năsăudin piirikunta Wikimedia Commonsissa
Piirikunnan viralliset internetsivut (romaniaksi)
Romanian piirikunnat
Alba
Arad
Argeș
Bacău
Bihor
Bistrița-Năsăud
Botoșani
Brașov
Brăila
Buzău
Caraș-Severin
Călărași
Cluj
Constanța
Covasna
Dâmbovița
Dolj
Galați
Giurgiu
Gorj
Harghita
Hunedoara
Ialomița
Iași
Ilfov
Maramureș
Mehedinți
Mureș
Neamț
Olt
Prahova
Satu Mare
Sălaj
Sibiu
Suceava
Teleorman
Timiș
Tulcea
Vaslui
Vâlcea
Vrancea
Amedeus Msarikie

Amedeus Msarikie (syyskuu 1931 – 6. helmikuuta 2013) oli tansanialainen roomalaiskatolinen piispa. Hänet vihittiin papiksi Moshin hiippakuntaan 8. elokuuta 1961 ja nimitettiin sen piispaksi 21. maaliskuuta 1986. Piispaksi vihkiminen seurasi 1. toukokuuta. Pääkonsekraattorina toimi Jozef Tomko, jota avustivat Laurean Rugambwa ja Maurice Michael Otunga.
Msarikie jäi eläkkeelle 21. marraskuuta 2007.
Amedeo Ambron

| Mitalit | Mitalit | Mitalit |  |
| --- | --- | --- | --- |
|  Amedeo Ambron |  Amedeo Ambron |  Amedeo Ambron |  |
Maa:   Italia
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 | joukkuekilpailu |  |
Amedeo Ambron (s. 23. tammikuuta 1939 Benevento) on italialainen entinen vesipalloilija. Hän kilpaili vuoden 1960 kesäolympialaisissa Roomassa ja kuului siellä kultaa voittaneeseen joukkueeseen. Hän pelasi yhden ottelun ja teki siinä yhden maalin.
Am I Blood

| Am I Blood> Tiedot |
| --- | --- |
Toiminnassa:  1992–
Tyylilaji:  thrash metal
Kotipaikka:   Helsinki, Suomi
Laulukieli:  englanti
Jäsenet:  Janne Kerminen, laulu   Ilves, kitara   Tomi Luoma, kitara   Toni Grönroos, bassokitara   Mickey Tanttu, rummut  
Levy-yhtiö:  Nuclear Blast, 1998   Stupido Records, 1995–1997  
Aiheesta muualla
Kotisivut
Infobox OKNimi-testi OK: 
Am I Blood on suomalainen Keravalta kotoisin oleva heavy-/thrash metal -yhtye. Janne Kerminen ja Pasi Koskinen perustivat sen vuonna 1992 nimellä St. Mucus. Koskinen kuitenkin lähti yhtyeestä vain kuukautta ennen heidän ensimmäisen levynsä "Natural Mutation -95":n nauhoituksia. Tästä syystä Kerminen päätti uudistaa yhtyettä ja vaihtoi sen nimen Am I Bloodiin.
Jäsenet

Janne Kerminen – laulu
Tomi Luoma – kitara
Ilves – kitara
Toni Grönroos – basso
Mika Tanttu – rummut